Taidekeskus Salmela, Mäntyharjuntie 25, 52700 Mäntyharju
Suomen suosituimpiin kulttuuritapahtumiin kuuluva mäntyharjulainen Taidekeskus Salmela juhlii tulevana kesänä 30-vuotista taivaltaan. Juhlavuonna Taidekeskus Salmelan pääsalissa nähdään taidemaalari Rafael Wardin uutta tuotantoa. Wardi on toiminut aktiivisesti Suomen taidekentällä yli 60 vuoden ajan. Salmelan ensimmäisten kesien taiteilijat ovat mukana näyttelyssä 1960-70 luvun teoksillaan. Näyttelyllä halutaan kunnioittaa heidän merkittävää panostaan Salmelan hyväksi. Esillä on teoksia kuvanveistäjä Laila Pulliselta sekä taidemaalari Esko Tirroselta, Ulla Rantaselta, Reino Hietaselta ja Kimmo Kaivannolta. Salmelan nuoreksi taiteilijaksi vuosien varrella nimitettyjä taiteilijoita nostetaan esiin Domanderin näyttelyalueella Apteekkitalossa. Mukana ovat taiteilijat Ilkka Lammi (1976-2000), Henna Pohjola, Pekka Parviainen, Tiina Suikkanen, Kia Taegen, Johanna Lumme ja Essi Peltonen. Juhlavuoden näyttelyissä teoskokoelmat esittelevät myös taidemaalarit Tuomo Saali, Tero Annanolli, Joel Sievers, Sofia Kukkonen ja Antti Rytkönen, kuvanveistäjät Juhani Saksa, Samuli Alonen, Pekka Rytkönen, Kasper Muttonen ja Tilla Kekki sekä lavastaja Erkki Saarainen. Salmelan kesän 2019 nuori taiteilija on kuvataiteilija Jasmina Ijäs. Taidekeskus Salmela avoinna 8.6.-11.8.2019 joka päivä klo 11-18. Näyttelyliput 0-12 €/hlö.
Taidekeskus Salmelan 30-vuotisjuhlanäyttely
Suomen suosituimpiin kulttuuritapahtumiin kuuluva mäntyharjulainen Taidekeskus Salmela juhlii tulevana kesänä 30-vuotista taivaltaan. Juhlavuon...